Aziz Harun

Abdul Aziz Harun (Jawi: عزيز هارون; lahir 2 Disember 1998) merupakan seorang penyanyi dan pelakon lelaki Brunei Darussalam. 

Beliau mula dikenali menerusi single pertama beliau di Malaysia iaitu "Senyum" yang dikeluarkan pada tahun 2014. Pada tahun 2019, beliau merupakan salah seorang daripada 12 peserta Big Stage musim kedua.

Kehidupan awal
Aziz merupakan anak bongsu daripada enam adik beradik dan berasal dari Brunei Darussalam. Beliau juga pernah bersekolah di Sekolah Antarabangsa Jerudong, Brunei.

Kerjaya
Aziz mula aktif dalam bidang nyanyian sejak berusia tiga tahun dan beliau banyak terdedah dengan dunia muzik terutama nyanyian daripada keluarga beliau. Pada tahun 2014, Aziz telah mengeluarkan single pertama beliau di Malaysia berjudul "Senyum". Lagu ini yang telah membuatkan beliau popular di kalangan peminat di Malaysia.

Pada 22 September 2017, Aziz telah kembali dengan lagu baharu yang diberi judul "Jangan" selepas setahun tidak mengeluarkan sebarang lagu. Hal ini demikian kerana, Aziz sedang sibuk fokus kepada pelajaran di peringkat A-Level sepanjang tempoh setahun tersebut.

Aziz bakal berehat sebentar dalam bidang nyanyian setelah membuat keputusan melanjutkan pelajaran ke UK (United Kingdom) bermula September 2019. Beliau yang ketika ini sedang menuntut Ijazah Sarjana Muda di sebuah kolej swasta di Petaling Jaya akan terbang ke UK menjelang tahun kedua pelajaran September ini. Namun, beliau mengatakan ini bukan bermaksud ia akan berhenti berkarya dan akan tetap menghasilkan lagu di masa hadapan .

Aziz kini bernaung di bawah pengurusan syarikat Universal Music selepas berada bawah syarikat Warner Music sejak 2014.

Aziz menyertai program realiti hiburan Big Stage musim kedua sebagai peserta yang akan  mewakili negara kelahiran beliau iaitu Brunei. Namun, Aziz telah menarik diri dari pertandingan tersebut setelah mendapat tawaran sambung belajar .

Pada 13 Disember 2019, Youtube akaun rasmi Faithful telah memuat naik lagu baru dari Aziz Harun yang bertajuk "Kembali".

Big Stage (musim 2)

Diskografi

Single

Album

Sebagai artis yang ditampilkan

Filemografi

Televisyen

Filem

Rujukan

Pautan luar
 

Kelahiran 1998
Penyanyi lelaki Brunei
Orang hidup
Peserta Big Stage
Orang Brunei berketurunan Melayu
Muslim Brunei